ସସ୍ମିତା ମଲ୍ଲିକ

ସସ୍ମିତା ମଲ୍ଲିକ(ଜନ୍ମ : ୧୦ ଅପ୍ରେଲ ୧୯୮୯), ଜଣେ ଭାରତୀୟ ଫୁଟବଲ ଖେଳାଳି ।https://www.the-aiff.com/knowyourplayer-details.htm?id=5 ସେ ଜଣେ ମିଡ଼ଫିଲଡର ଭାବରେ ବାମ ପାଖରେ ଖେଳନ୍ତି । ସେ ଭାରତର ଅଧିନାୟକତ୍ୱ ମଧ୍ୟ କରିସାରିଛନ୍ତି । ଶ୍ରଦ୍ଧାଞ୍ଜଳି ସାମନ୍ତରାୟଙ୍କ ପରେ ସେ ଦ୍ୱିତୀୟ ଓଡ଼ିଆ ଖେଳାଳି ଭାବରେ ଭାରତୀୟ ଜାତୀୟ ଦଳରେ ଖେଳିଛନ୍ତି । ସର୍ବଭାରତୀୟ ଫୁଟବଲ ମହାସଂଘ ତାଙ୍କୁ ୨୦୦୬ ମସିହାର ଶ୍ରେଷ୍ଠ ମହିଳା ଫୁଟବଲ ଖେଳାଳି ଘୋଷଣା କରିଥିଲା ।http://sambad.in/news/Sports/sasmita-top-player/24536.html 

 ଜୀବନୀ 
ସସ୍ମିତା ୧୯୮୯ ମସିହାରେ କେନ୍ଦ୍ରାପଡ଼ା ଜିଲ୍ଲାର ଆଲୋହାଠାରେ ଜନ୍ମଗ୍ରହଣ କରିଥିଲେ । ୧୧ବର୍ଷ ବୟସରୁ ସେ ଫୁଟବଳ ଖେଳିବା ଆରମ୍ଭ କରିଥିଲେ । ପିଲାବେଳୁ ସେ ବହୁ ସ୍ଥାନୀୟ ଫୁଟବଲ ଟୁର୍ଣ୍ଣାମେଣ୍ଟ ଖେଳିସାରି ଭୁବନେଶ୍ୱରସ୍ଥିତ ଭାରତୀୟ କ୍ରୀଡ଼ା ପ୍ରାଧୀକରଣର ସ୍ପୋର୍ଟସ ହଷ୍ଟେଲରେ ଯୋଗଦେଇଥିଲେ । ଏଠାରୁ ତାଙ୍କର ବହୁ ଉନ୍ନତି ଘଟିଥିଲା ଓ ୨୦୦୭ ମସିହାରେ ସେ ଭାରତୀୟ ଦଳରେ ଖେଳିବାର ସୁଯୋଗ ପାଇଥିଲେ । ମାତ୍ର ୨୨ ବର୍ଷ ବୟସରେ ସେ ଭାରତୀୟ ଦଳର ଅଧିନାୟକ ଭାବରେ ମନୋନୀତ ହୋଇଥିଲେ । ତାଙ୍କ ନେତୃତ୍ୱରେ ଭାରତୀୟ ଦଳ ବାହାରିନ ଗସ୍ତରେ ଯାଇଥିଲା ।   ସେ ୨୦୧୦ ମସିହାର ଏସିଆଡ଼ ଗେମସ ମଧ୍ୟ ଖେଳିଥିଲେ ।https://www.the-aiff.com/news-center-details.htm?id=6922 ୨୦୧୭ ମସିହାରେ ସାଫ ଖେଳ ଫାଇନାଲରେ ସେ ମାରିଥିବା ଫେନାଲଟି ଷ୍ଟ୍ରୋକ ଗୋଲ ଯୋଗୁ ଭାରତ ବଙ୍ଗଳାଦେଶକୁ ହରେଇ ଚମ୍ପିୟାନ ହୋଇପାରିଥିଲା ।http://www.firstpost.com/sports/womens-saff-championship-india-beat-bangladesh-3-1-in-final-3188226.html ଏହା ଥିଲା ଭାରତର ଚତୁର୍ଥ କ୍ରମାଗତ ସାଫ ଚାମ୍ପିୟାନସିପ ବିଜୟ ।http://www.hindustantimes.com/football/india-women-s-football-team-beat-bangladesh-to-win-4th-saff-championship/story-sMJAiRKjiM7q7Dtemsi78L.html

 ଆଧାର 

ଶ୍ରେଣୀ:କେନ୍ଦ୍ରାପଡ଼ା ଜିଲ୍ଲାର ଲୋକ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଶାର ମହିଳା ଖେଳାଳୀ
ଶ୍ରେଣୀ:ଏକବିଂଶ ଶତାବ୍ଦୀର ଭାରତୀୟ ଖେଳାଳୀ
ଶ୍ରେଣୀ:ଫୁଟବଲ ଖେଳାଳି